钦定古今图书集成/明伦汇编/氏族典/第270卷 > 王玠
## 钦定古今图书集成/明伦汇编/氏族典/第270卷 > 王玠

按《长洲县志》：“玠，字介玉，倜傥负气节。孔彦舟为舒蕲
镇抚使，厚礼聘玠，奏为幕属。及彦舟有异志，问计于
玠，玠正色答之曰：‘岂可负朝廷，自陷不义’？谕以逆顺，
凡数百言。彦舟怒，囚之。越数日，复问之，玠曰：‘君不能
与韩公争先立功，以报君父，顾乃甘心与逆贼为比，
而虑其见图。君诚欲反，幸先杀我，孰谓王玠而从贼
邪’？”彦舟竟沉玠于龙眼矶，与妻子俱死。